‘ব্যাটম্যান’ খ্যাত তারকা অভিনেতা ভ্যাল কিলমার প্রয়াত

ওয়েব ডেস্ক: বেশ কয়েক বছর ধরে গলার ক্যান্সারের সঙ্গে লড়াই করছিলেন পর্দার আইকনিক ব্যাটম্যান(Iconic Batman) অভিনেতা ভ্যাল কিলমার(Val Kilmer)। মঙ্গলবার ৬৫ বছর বয়সে আমেরিকার লস এঞ্জেলেসে শেষ নিঃশ্বাস ত্যাগ করলেন হলিউড তারকা ভ্যাল কিলমার(Hollywood StarVal Kilmer)। ২০১৪ সালে গলায় ক্যান্সার সনাক্ত হয়েছিল তাঁর। যদিও ভ্যাল কিলমার নিউমোনিয়ায় আক্রান্ত হয়ে মারা গেছেন বলে তার কন্যা মার্সিডিজ কিলমার জানিয়েছেন। অভিনেতা নাকি ক্যান্সার রোগ থেকে সেরে উঠেছিলেন।
ভ্যাল কিলমার ১৯৮০ ও ১৯৯০-এর দশকে হলিউডের অন্যতম প্রভাবশালী অভিনেতা ছিলেন। ‘টপ গান’, ‘রিয়েল জিনিয়াস’, ‘টম্বস্টোন’, ‘হিট’ ও ‘দ্য সেন্ট’ সিনেমায় অভিনয় করে ভক্তদের কাছে ব্যাপক পরিচিতি লাভ করেন। টম ক্রুজ অভিনীত টপ গান-এ আইসম্যান ( Iceman in Topgun) চরিত্রে অভিনয় করে কিলমার খ্যাতি অর্জন করেন।

আরও পড়ুন:৮৯ বছর বয়সে ধর্মেন্দ্রর চোখে অস্ত্রোপচার,সঙ্গে নেই নিজের কেউ !

কিলমারের সবচেয়ে স্মরণীয় সিনেমার একটি ১৯৯১ সালে অলিভার স্টোনের ‘দ্য ডোরস’। এ সিনেমায় মরিসনের চরিত্রে অভিনয় করেন। কিলমার তার অডিশনের আগে মরিসনের সব গানের কথা মুখস্থ করেছিলেন, প্রায় এক বছর ধরে গায়কের মতো পোশাক পরে এই চরিত্রে নিজেকে ডুবিয়ে রেখেছিলেন।
১৯৫৯ সালের ৩১ ডিসেম্বর ক্যালিফোর্নিয়ার লস অ্যাঞ্জেলেসে জন্মগ্রহণ করেন কিলমার। ১৯৮৮ সালে অভিনেত্রী জোয়ান হোয়ালিকে বিয়ে করেন। ১৯৯৬ সালে তাদের বিচ্ছেদ হয়। এ সংসারে তাদের দুই সন্তান রয়েছে। ভ্যাল কিলমারের মৃত্যুর সময়ে সবাই তার পাশে উপস্থিত ছিলেন।